આ શાળાનું મકાન વરસો જુનું છે અને છેલ્લા કેટલાક વર્ષથી મકાનની હાલત બગડી છે. મકાનમાં અનેક જગ્યાએ પીલરનાં સળિયા પણ દેખાવા માંડ્યા છે. દિવાલનું પ્લાસ્ટર ઉખડી ગયું છે. ટેરેસના સ્લેબનો ભાગ પણ ક્ષતિગ્રસ્ત થયો છે. મળતી માહિતી મુજબ છેલ્લા ચારેક વર્ષથી મકાનની હાલત બગડી ગઇ હોવા છતાં નવસારી પાલિકા દ્વારા આ જર્જરિત બનેલ મકાનનું કોઇ રીપેરીંગ કર્યુ નથી. મકાનની ખરાબ હાલત અંગે પાલિકાનાં સ્થાનિક કોર્પોરેટરોએ પાલિકામાં રજૂઆત કરી પરંતુ કોઇ કાર્યવાહી કરાઇ નથી.